proiect

**LEGE**

**pentru completarea Legii cu privire la investițiile**

**în activitatea de întreprinzător**

**nr. 81-XV din 18 martie 2004**

În scopul ameliorării climatului investițional și asigurării realizării proiectelor investiționale strategice, Parlament adoptă prezenta lege organică:

**Articol I.** – Legea cu privire la investițiile în activitatea de întreprinzător nr.81-XV din 18 martie 2004 (Monitorul Oficial al Republicii Moldova, 2004, nr.64-66, art. 344), cu modificările și completările ulterioare se completează cu articolul 121 cu următorul cuprins:

„*(121) În scopul definirii clare a drepturilor, obligațiilor şi facilităților investiționale stabilite pentru proiectele investiționale strategice destinate economiei naționale, Guvernul poate încheia Acorduri de investiții privind realizarea proiectelor investiționale.*

*Modul de elaborare, adoptare și monitorizare a implementării acordului de investiții, precum și principiile și parametrii acestuia vor fi stabiliți de către Guvern.*”.

**Articol II.** - Guvernul în termen de 4 luni de la data publicării prezentei legi va aduce actele sale normative în concordanță cu aceasta.